Arsimi dhe zonat e konfliktit
UNESCO bën thirrje për rritjen e mbështetjes për edukimin e fëmijëve në zonat e konfliktit
UNESCO dhe partnerët e saj dëshirojnë që bashkësia ndërkombëtare të bëjë më shumë për të mbrojtur fëmijët e gjendur në konflikt dhe t'i jape mundësinë të kenë qasje në arsim. Në vitet e fundit, më shumë se dy milionë fëmijë janë vrarë dhe gjashtë milionë të tjerë janë me aftësi të kufizuara si pasojë e luftërave në mbarë botën. Sot, konfliktet kanë mbajtur dhjetëra miliona të rinj pa mundësinë për të shkuar në shkollë. Shumë kanë lëndime fizike apo emocionale që e bëjnë të vështirë, në mos të pamundur që ata të mësojnë. Nga Washington, korrespondenti i Zërit të Amerikës William Eagle njofton. Një djalë i ri thotë se bombarduesit vunë në objektiv shkollat dhe fshatrat pa dallim. “Kur shihnin ndërtesa, i bombardonin, i tha ai organizatës jofitimprurëse Save the Children. Dëshmia e tij dhe e të tjerëve janë të përfshira në versionin e fundit të raportit të UNESCO-s. Publikimi i përvitshëm është pjesë e një fushate globale për të dhënë arsim fillor universal brenda tre viteve të ardhshëm. Raporti dokumenton vuajtjet e fëmijëve në vendet e zhytura në konflikt –shtetet që kanë bërë më pak përparim në përmbyshjen e Objektivave të Zhvillimit të Mijëvjecarit. Pauline Rose është drejtoreshë e raportit të Monitorimit Global për Arsim për të Gjithë. Në disa konflikte, të gjitha palët zbatojnë Konventat e Gjenevës që ndalon sulmet në vende publike, përfshirë në shkolla dhe spitale. Por UNESCO thotë se infrastrukturat e edukimit janë fokusi i disa sulmeve në ditët tona. Në raste të tjera, shkollat janë vënë në shënjestër për arsye ideologjike apo fetare. Konflikti shkatërron infrastrukturën arsimore dhe mund të çrrënjosë komunitete të tëra, banorët e të cilave bëhen njerëz që zhvendosen brenda vendit. Kombet e Bashkuara thonë se ka më shumë se 19 milionë refugjatë të brendshëm në mbarë botën dhe se gjysma e tyre janë të rinj nën moshën 18 vjecare. Nga të zhvendosurit, vetëm refugjatët kanë të drejtën e arsimit të garantuar sipas ligjit ndërkombëtar. Por ligji nuk zbatohet gjithmonë dhe qasja ndaj arsimit nuk është e njëjtë. Shkollat në kampet e refugjatëve shpesh kanë mungesë të paguejnë për mësuesit, pajisjet dhe tekstet shkollore. Vitin e kaluar, zonja Rose vizitoi kampet Dadaab në Kenian veriore, që strehojnë më shumë se 250 mijë refugjatë nga Somalia. Të rinjtë përbëjnë rreth 25 përqind të banorëve të kampit. Gjysma e fëmijëve aty nuk kanë qasje në shkolla, klasat kanë mbi 300 nxënës. Situata po keqësohet. Këto kampe kanë qënë aty për 20 vjet, pra nuk është një situatë afat-shkurtër. UNESCO thekson se rritja e financimeve për edukimin mbetet një çështje politike e debatueshme për gati 24 vende në konflikt, ku shpenzimet ushtarake i kalojnë ato të programeve sociale. Gjysma e këtyre vendeve janë në Afrikën nën-Sahariane. Raporti i Monitorimit Global për Arsim për të Gjithë thotë se buxheti ushtarak është dy herë më i madh sesa buxheti për shkollat fillore në Etiopi. Në Cad, është katër herë më i madh dhe në Pakistan shtatë herë. Studimi llogarit se në se vendet e konfliktit në Afrikën nën-Sahariane mund të shkurtojnë shpenzimet ushtarake me 10 përqind, mund të arsimohen më shumë se 25 përqind e atyre që janë jashtë shkolle, ose gati 3 milionë fëmijë.